1. Navngivning af ny vej til boligområde, lokalplan nr. 415 - Boligområde ved [adresse] i 
Hinnerup (Åben)
Tidl. politisk behandling
Forventet sagsgang
TMU
Lovgrundlag
Bekendtgørelse om vejnavne og adresser, BEK nr. 271 af 
13. april 2018
SAGENS INDHOLD
Teknik- og Miljøudvalget skal i denne sag tage stilling til et nyt vejnavn til et område, 
hvor der opføres seks bygninger som rækkehuse med 31 boliger samt to fælleshuse - ”Lokalplan nr. 415 
Boligområde ved [adresse] i Hinnerup”.
I forbindelse med adressetildeling til de nye boliger og fælleshuse, har det vist sig, at det ikke er muligt på 
en hensigtsmæssig måde at tildele adresser til [adresse].
Det foreslås at benytte ”Under Bøgen” som nyt vejnavn til området.
VURDERING
Til de nye boliger og fælleshuse kan der ikke tildeles adresser til [adresse], da der ikke er hul i den 
eksisterende husnummerrække. Der er kun ét husnummer ledigt til hele området – områdets nuværende 
husnummer. Det er heller ikke muligt at tildele adresser til alle boliger og fælleshuse, selvom der benyttes 
bogstaver i husnummeret, da der efter gældende regler kun er mulighed for at benytte 24 bogstaver fra 
alfabetet. 
Der etableres en intern vej til området, hvorfor det vil være naturligt med et selvstændigt vejnavn.
I området, der skal bebygges, står der et stort gammelt bøgetræ, som skal bevares. Navnet ”Under Bøgen” 
benyttes allerede af grundejer som betegnelse for området. 
Det vurderes, at en eventuel anvendelse af ”Under Bøgen” som vejnavn vil leve op til gældende regler for 
fastsættelse af vejnavne.
ØKONOMI
Sagen har ingen økonomiske konsekvenser for Favrskov Kommune.
INDDRAGELSE
Teknik og Miljø har været i dialog med byggeprojektets kontaktperson.
Teknik og Miljø har via Klimadatastyrelsen fået bekræftet, ved både retskrivningskontrol og 
entydighedskontrol, at det foreslåede vejnavn kan benyttes.
INDSTILLING
Direktøren for Teknik og Miljø indstiller til Teknik- og Miljøudvalget:
[adresse]: EMN-2024-02612
Dok-ID: 3808233
Sagsbehandler: hnqh
Teknik- og Miljøudvalget
4. december 2024  16:00
1.
At godkende ”Under Bøgen” som nyt vejnavn.
BESLUTNING
.
Teknik- og Miljøudvalget, 4. december 2024: 
Fraværende: Ingen
Godkendt.
Bilag

Vejnavnekort - Under Bøgen (3811560)
